**KOPSAVILKUMS[[1]](#footnote-2)**

**par projekta iesnieguma vērtēšanas kritērijiem**

|  |  |
| --- | --- |
| 1. SAM numurs un nosaukums, tā pasākuma numurs un nosaukums (ja attiecināms) vai atlases kārtas numurs (ja attiecināms) | Specifiskā atbalsta mērķis:  2.2.1. “Veicināt ilgtspējīgu ūdenssaimniecību”  Specifiskā atbalsta mērķa pasākums:  2.2.1.1. pasākums “Notekūdeņu un to dūņu apsaimniekošanas sistēmas attīstība piesārņojuma samazināšanai”  Pirmā projektu iesniegumu atlases kārta |
| 1. projektu atlases veids (ierobežota projektu iesniegumu atlase/ atklāta projektu iesniegumu atlase) | Atklāta projektu iesniegumu atlase |
| 1. plānotais finansējuma saņēmējs/i (ierobežotas projektu iesniegumu atlases ietvaros), plānotais finansējuma saņēmēju loks (atklātas projektu iesniegumu atlases ietvaros), kā arī plānotie finansējuma gala saņēmēji, sadarbības partneri (ja attiecināms) | Finansējuma saņēmēji: sabiedrisko ūdenssaimniecības pakalpojumu sniedzējs – kapitālsabiedrība, kurai ir noslēgts pakalpojuma līgums par sabiedrisko ūdenssaimniecības pakalpojumu sniegšanu. |
| 1. daudzpakāpju projektu gadījumā, informācija par tālākajiem plānotajiem konkursiem/ atlasēm atbalsta saņēmējiem | Otrā projektu iesniegumu atlases kārta tiek plānota atbilstoši laika grafikam[[2]](#footnote-3), balstoties uz uzsaukumu par elastības finansējuma apjomu 2026. gadā. |
| 1. atlasei pieejamais finansējums, t.sk. ES fondu finansējums un nacionālais līdzfinansējums | Pasākuma **pirmās kārtas** ietvaros plānotais un pieejamais kopējais finansējums ir ne mazāks kā 79 322 945 *euro*, tai skaitā ERAF finansējums – 51 559 916 *euro* un nacionālais finansējums – ne mazāks kā 27 763 029 *euro*3. |
| 1. komercdarbības atbalsta esamība SAM, tā pasākumā, atlasē un plānotais komercdarbības atbalsta regulējums (ja attiecināms) | Komercdarbības atbalsts sabiedrisko pakalpojumu sniedzējam, kur atbalsts sniedzams saskaņā ar Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu komercdarbības atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. |
| 1. būtiskākās plānotās aktivitātes/ atbalstāmās darbības atlases kārtas ietvaros un indikatīvais finansējuma sadalījums starp tām (var tikt izmantots Programmā un Programmas papildinājumā noteiktais sadalījums pa intervences laukuma jomām) | Atlases kārtas ietvaros pieejamā finansējuma apjomā ir atbalstāma notekūdeņu attīrīšanas iekārtas jaudas palielināšana, attīrīto notekūdeņu izvada atjaunošana vai pārbūve, notekūdeņu attīrīšanas iekārtu attīrīšanas efektivitātes uzlabošana, notekūdeņu dūņu atūdeņošanas un apstrādes iekārtu izveide vai to darbības uzlabošana, pamatojot siltumnīcefekta gāzu emisiju samazinājumu.  2026. g. tiek plānots elastības finansējums (orientējoši 22 600 084 *euro* ERAF finansējuma), par kura piešķiršanu vēl lems Eiropas Komisija. |
| 1. atlases ietvaros sasniedzamais mērķis/i | Pasākuma mērķis ir uzlabot ūdenssaimniecības pakalpojumu efektivitāti, nodrošinot atbilstošas infrastruktūras jaudas, uzlabojot darbības efektivitāti, kā arī samazinot piesārņojumu. |
| 1. atlases ietvaros sasniedzamie rādītāji | * **iznākuma** rādītājs – atbalstītie uzņēmumi (tai skaitā: mikrouzņēmumi, mazi, vidēji un lieli uzņēmumi). Iznākuma rādītāja vērtība tiek sasniegta, ja atlases kārtas projektu ietvaros veikti ieguldījumi, nodrošinot atbalstu vismaz 15 uzņēmumiem; * **rezultāta** rādītājs – iedzīvotāji, kuriem uzlabota notekūdeņu attīrīšanas kvalitāte un efektivitāte. Rezultāta rādītāja vērtība tiek sasniegta, ja atlases kārtas projektu ietvaros veikti ieguldījumi, lai nodrošinātu, ka iedzīvotāju skaits, kuriem uzlabota notekūdeņu attīrīšanas efektivitāte, ir vismaz 713 510. |
| 1. atbalsta mērķa grupa/s (ja attiecināms) | Latvijas Republikas aglomerācijas ar cilvēkekvivalentu (turpmāk – CE) 10 000 – 100 000 un sabiedrisko ūdenssaimniecības pakalpojumu sniedzēji. |

1. Saskaņā ar Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikas 2021.–2027.gadam 18.punktu. [↑](#footnote-ref-2)
2. Informatīvā ziņojuma “Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2023. gada 1. septembrim (pusgada ziņojums)” 2.pielikums

   3 Ja tiek apstiprināti Eiropas Savienības kohēzijas politikas programmas 2021. – 2027. gadam grozījumi, kas paredz finansējuma pārdales no 2. politikas mērķa “Zaļāka un noturīgāka Eiropa ar zemām oglekļa emisijām, kurā notiek pāreja uz bezoglekļa ekonomiku neto izteiksmē, veicinot taisnīgu pārkārtošanos uz tīru enerģiju, “zaļās” un “zilās” investīcijas, aprites ekonomiku, klimata pārmaiņu mazināšanu un pielāgošanos tām, risku novēršanu un pārvaldību un ilgtspējīgu mobilitāti pilsētvidēs” uz 4. politikas mērķi "Sociālāka un iekļaujošāka Eiropa, īstenojot Eiropas sociālo tiesību pīlāru" ietvaros, atlases kārtas ietvaros plānotais un pieejamais kopējais finansējums ir ne mazāks kā 79 769 791 euro, tai skaitā Eiropas Reģionālā attīstības fonda finansējums – 51 850 364 euro un privātais līdzfinansējums – ne mazāks kā 27 919 427 euro. [↑](#footnote-ref-3)